Аԥсадгьыл ахь ахынҳәразы Аҳәынҭқарратә еилаки Ҭырқәтыла иҟоу Аԥсуа культуратә хеидкылақәа рфедерацие
Аԥсны Аҳәынҭқарра Аԥсадгьыл ахь ахынҳәразы Аҳәынҭқарратә еилакы ахантәаҩы Вадим Ҳаразиеи уи ихаҭыԥуаҩ Асҭамыр Багаҭелиеи, Ҭырқәтәыла иҟоу Аԥсуа Культуратә хеидкылақәа рфедерациа аусзуҩцәеи аиԥылара мҩаԥыргит. Уи аиԥылараҟны Аԥсадгьыл ахь ахынҳәразы Аҳәынҭқарратә еилакы ахантәаҩы Вадим Ҳаразиеи Ҭырқәтәыла иҟоу Апсуа Культуратә хеидкылақәа рфедирациа аиҳабы Аҟәысба Аҭанури рыбжьара, уажәшьҭарнахыстәи ҳџьынџьуаа рыԥсадгьыл ахь ахынҳәразы Аԥсны Аҳәынҭқарратә политика аусқәа рынагӡаразы аҩганк аиқәшаҳаҭра рнапы аҵарыҩит.